Diari Oficial de la Generalitat Valenciana


Sumari del DOGV 9633, del 06-07-2023 (2023/7393)

Anunci de la informació pública de l'expedient de revisió de l'autorització ambiental integrada promogut per la mercantil Vertidos del Vinalopó, SL, per a un abocador existent de residus inerts i no perillosos al terme municipal de Monòver, inscrita en el registre d'instal·lacions de la Comunitat Valenciana amb el número 648/AAI/CV i amb NIMA 0581107292. Exp.168/21 IPPC.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9633

Data del DOGV
:   06-07-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/7393


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Anunci de la informació pública de l'expedient de revisió de l'autorització ambiental integrada promogut per la mercantil Vertidos del Vinalopó, SL, per a un abocador existent de residus inerts i no perillosos al terme municipal de Monòver, inscrita en el registre d'instal·lacions de la Comunitat Valenciana amb el número 648/AAI/CV i amb NIMA 3434939034. Exp.168/21 IPPC. [2023/7393]  
  
  
La disposició transitòria única, abocadors existents i revisió de l'autorització, del Reial decret 646/2020, de 7 de juliol, pel qual es regula l'eliminació de residus mitjançant depòsit en abocador, estableix que:  
  
«Els titulars de tots els abocadors que estiguen en funcionament a l'entrada en vigor d'aquest reial decret, incloent-hi els abocadors existents autoritzats d'acord amb l'article 15 del Reial decret 1481/2001, de 27 de desembre, pel qual es regula l'eliminació de residus mitjançant depòsit en abocador i, si escau, totes les entitats explotadores d'aquests, han de sol·licitar a l'òrgan competent de la comunitat autònoma, en el termini màxim de dotze mesos des de l'entrada en vigor d'aquest, una revisió de la seua autorització de conformitat amb els articles 10, 11 i 12.  
Les autoritats competents, en el termini de trenta-sis mesos des que la sol·licitud haja tingut entrada en el registre de l'administració competent per a la seua tramitació, resoldran i notificaran la resolució als interessats i interessades. En el cas que les autoritats competents no resolgueren en aquest termini les sol·licituds d'autorització, aquestes s'entendran desestimades.»  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 168/21 IPPC, que té per objecte la revisió de l'autorització ambiental integrada número 648/AAI/CV, segons el Reial decret 646/2020, de 7 de juliol, pel qual es regula l'eliminació de residus mitjançant depòsit a abocador.  
- Peticionari: Vertidos del Vinalopó, SL.  
- Emplaçament: polígon 20, parcel·la 49, Monòver.  
- Projecte: revisió de l'autorització ambiental integrada, pel RD 646/2020, per a un abocador existent de residus inerts i no perillosos, inscrit en el registre d'instal·lacions de la Comunitat Valenciana amb el número 648/AAI/CV i amb NIMA 8163163182.  
La qual cosa es posa en coneixement general perquè en el termini de trenta dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i les persones particulars interessades puguen presentar les al·legacions que consideren convenients.  
Durant aquest termini, les persones interessades podran examinar la documentació relativa a aquest expedient en el portal web «Expedients en tràmit d'informació pública» (article 30 de la Llei 6/2014), situat dins de l'apartat de «Control integrat de la contaminació» de l'àrea de «Qualitat Ambiental» de la Generalitat Valenciana, i l'enllaç de la qual és el següent:  
http://www.agroambient.gva.es/va/web/calidad-ambiental/expedients-en-tramit-d-informacio-publica-artic.30-de-la-llei-6/2014  
Acabat el període d'informació pública, s'anunciarà en el Diari Oficial de la Generalitat Valenciana el moment en el qual podrà consultar-se en el web de la Conselleria d'Agricultura, Desenvolupament Rural, Emergència Climàtica i Transició Ecològica, l'informe relatiu a les al·legacions presentades.  
  
València, 23 de juny de 2023.- El director general de Qualitat i Educació Ambiental: Joan Piquer Huerga.